— Сітуацыя, калі на прадпрыемствах і арганізацыях зніжаюцца аб’ёмы вытворчасці, а з імі і заробкі, негатыўна адбіваецца на настроях людзей, узмацняе сацыяльную нагрузку на бюджэт, прымушае дэталёва адпрацоўваць кожную крыніцу яго напаўнення, аналізаваць перспектывы раённых арганізацый, шукаць інвестыцыі для стварэння новых перспектыўных вытворчасцей. Таму галоўная задача ўлады – аздараўленне эканомікі існуючых арганізацый, стварэнне новых прадпрыемстваў, каб на гэтай аснове мець новыя рабочыя месцы, павышаць заробкі людзей. Не менш важна эфектыўна выкарыстоўваць бюджэт. Спадзяюся, што рэалізацыя ў 2017 годзе такіх праектаў як мадэрнізацыя вадаправоднай сеткі ў паўднёва-заходняй частцы райцэнтра прыкметна палепшыць якасць пітной вады. Устаноўка ў кацельні “Райаграсэрвіс” новых катлоў, на якіх у якасці паліва будуць выкарыстоўвацца мясцовыя віды паліва зменшыць нагрузку на бюджэт. Давядзецца аптымізаваць колькасць устаноў культуры, школ. Не трэба моцна хвалявацца вяскоўцам, што працуюць ў гаспадарках – банкротах. Кожнаму будзе прапанаваны індывідуальны варыянт працаўладкавання. Грамадой, разам вырашаюцца самыя складаныя праблемы. Але не дзякуючы цудадзейным сродкам, як у навагодніх казках, а на падставе створанага патэнцыялу. А ён у раёне ёсць, у тым ліку – працалюбівы настойлівы працаўнік.